钦定古今图书集成/理学汇编/经籍典/第090卷 > 《节斋箴》前人
## 钦定古今图书集成/理学汇编/经籍典/第090卷 > 《节斋箴》前人

《易》至节卦六十爻，三百六十，合。天地节而四时成。四
时有中气，有节气。节也者，抑其过而归之中也。节之
吉且亨，与不节之嗟，劝戒备矣。六十四卦之终，复戒
之曰：亦不知节也，非惟饮酒，水火未济。有孚，节义存
焉。箴曰：天有节气，四时成岁。人能节性，迺德之萃。坎
水下塞，为兑之泽。有限而止，储丰于啬。言失之放，舌
不可扪。用失之侈，生理曷存。爵取节节，樽取尊尊。饮
不知止，多不遘痻。保合于《干》，阖户于坤。欲不知止，自
斧其根。所贵者节，知止有定。养之以静，持之以敬。恬
吾身心，培吾德业。存其固存，节之又节。